text: Husejere beholder alligevel husnumre
  11 december 2011 kl. 14.53
  Hundredevis af husejere i Vejle slipper for at få nye husnumre. Borgmesteren har lyttet til protesterne og droppet forvaltningens beslutning.
  Problemet opstod, fordi en række villaveje i de sidste 20-30 år er blevet lukket for direkte trafik til og fra den trafikerede Fredericiavej.
  Det betød, at rækkefølgen på husnumre blev vendt op og ned, så for eksempel Jørgen Klausen, der bor på Skovkrogen 1, nu faktisk bor i det sidste hus på vejen.
  Den kommunale forvaltning besluttede derfor i november at skabe orden i nummer-kaos og tildele husejerne nye husnumre.
  
  Stop den sag
  Men beboerne protesterede og sendte en indsigelse til Vejle kommune.
  Den har nu båret frugt: borgmester Arne Sigtenbjerggard (Venstre) har fejet forvaltningens forslag af bordet:
  - Lad os nu får stoppet den her sag. Vi lever i en tid, hvor vi forsøger at afbureaukratisere, og det er der her vel næppe udtryk for.
  